CELEX: 31994R0804
Language: el
Date: 1994-04-11 00:00:00
Title: Κανονισμός (ΕΚ) αριθ. 804/94 της Επιτροπής της 11ης Απριλίου 1994 περί ορισμένων λεπτομερών κανόνων εφαρμογής του κανονισμού (ΕΟΚ) αριθ. 2158/92 του Συμβουλίου όσον αφορά τα συστήματα πληροφόρησης για τις πυρκαγιές των δασών

Avis juridique important

|

31994R0804

Κανονισμός (ΕΚ) αριθ. 804/94 της Επιτροπής της 11ης Απριλίου 1994 περί ορισμένων λεπτομερών κανόνων εφαρμογής του κανονισμού (ΕΟΚ) αριθ. 2158/92 του Συμβουλίου όσον αφορά τα συστήματα πληροφόρησης για τις πυρκαγιές των δασών  

Επίσημη Εφημερίδα αριθ. L 093 της 12/04/1994 σ. 0011 - 0015 Φινλανδική ειδική έκδοση: Κεφάλαιο 3 τόμος 56 σ. 0284  Σουηδική ειδική έκδοση: Κεφάλαιο 3 τόμος 56 σ. 0284 

ΚΑΝΟΝΙΣΜΟΣ (ΕΚ) αριθ. 804/94 ΤΗΣ ΕΠΙΤΡΟΠΗΣ της 11ης Απριλίου 1994 περί ορισμένων λεπτομερών κανόνων εφαρμογής του κανονισμού (ΕΟΚ) αριθ. 2158/92 του Συμβουλίου όσον αφορά τα συστήματα πληροφόρησης για τις πυρκαγιές των δασώνΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2158/92 του Συμβουλίου της 23ης Ιουλίου 1992 για την πυροπροστασία των κοινοτικών δασών (1), και ιδίως το άρθρο 5 παράγραφος 3,  Εκτιμώντας:  ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 2158/92, η δημιουργία από τα κράτη μέλη συστήματος πληροφόρησης σχετικά με τις πυρκαγιές των δασών αποσκοπεί στην προώθηση της ανταλλαγής πληροφοριών σχετικά με τις πυρκαγιές των δασών,  την επί συνεχούς βάσεως αξιολόγηση της επίπτωσης των δράσεων που αναλαμβάνονται από τα κράτη μέλη και την Επιτροπή στον τομέα της πυροπροστασίας των δασών, την πρόβλεψη των χρονικών περιόδων, του βαθμού και των αιτίων του κινδύνου και την ανάπτυξη  στρατηγικών για την πυροπροστασία των δασών, και ιδίως την εξάλειψη ή τη μείωση των αιτίων- ότι τα στοιχεία σχετικά με την αξιολόγηση της αποτελεσματικότητας των μέτρων, όπως προβλέπεται στο άρθρο 5 παράγραφος 2 του κανονισμού (ΕΟΚ) αριθ. 2158/92, πρέπει να συμβάλλουν στην εκπόνηση της έκθεσης πεπραγμένων της δράσης, που προβλέπεται από το  άρθρο 10 παράγραφος 3 του εν λόγω κανονισμού- ότι, προς επίτευξη των στόχων αυτών τα κράτη μέλη οφείλουν να προβαίνουν τουλάχιστον στη συλλογή ενός συνόλου δεδομένων, αποτελουμένου από πληροφορίες της ιδίας φύσεως, συγκρίσιμων σε κοινοτικό επίπεδο και στις οποίες υπάρχει πρόσβαση με καθορισμένη  συχνότητα, το οποίο αποκαλείται ελάχιστη κοινή βάση πληροφοριών σχετικά με τις πυρκαγιές των δασών- ότι η εναρμόνιση των εν λόγω στοιχείων σε κοινοτικό επίπεδο πρέπει να είναι σταδιακή και ότι αυτή η κοινή βάση πρέπει να εξελίσσεται σαν αποτέλεσμα, κυρίως, της στενής συνεργασίας από σχετικό τομέα μεταξύ των κρατών μελών και της Επιτροπής στο πλαίσιο  της μόνιμης δασικής επιτροπής, ούτως ώστε να αποφεύγεται η διατάραξη των υπαρχόντων εθνικών συστημάτων συλλογής στοιχείων σχετικά με τις πυρκαγιές των δασών- ότι, προς τούτο, πρέπει κυρίως να καθοριστούν τα χρονολογικά στάδια συλλογής ορισμένων  στοιχείων της εν λόγω κοινής βάσης- ότι, για να υπάρξει συμβολή της Κοινότητας στη δημιουργία συστημάτων πληροφόρησης, τα κράτη μέλη οφείλουν τουλάχιστον να συμμορφώνονται με την ελάχιστη κοινή βάση πληροφοριών σχετικά με τις πυρκαγιές των δασών- ότι είναι σκόπιμο να καθοριστούν οι προϋποθέσεις στις οποίες πρέπει να ανταποκρίνονται οι αιτήσεις για συνεισφορά, ενόψει της εξέτασής τους βάσει των στόχων που καθορίζονται στο άρθρο 5 παράγραφος 2 του κανονισμού (ΕΟΚ) αριθ. 2158/92- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Δασικής Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Τα κράτη μέλη προβαίνουν στη συλλογή ενός συνόλου πληροφοριών σχετικά με τις πυρκαγιές των δασών, το οποίο ανταποκρίνεται στους στόχους του άρθρου 5 παράγραφος 2 του κανονισμού (ΕΟΚ) αριθ. 2158/92.  2. Το σύνολο πληροφοριών περιλαμβάνει τουλάχιστον ορισμένα στοιχεία της ιδίας φύσεως και συγκρίσιμων σε κοινοτικό επίπεδο, και καλείται στο εξής ελάχιστη κοινή βάση πληροφοριών σχετικά με τις πυρκαγιές των δασών, όπως παρατίθενται στο παράρτημα Ι.  3. Η συλλογή του συνόλου πληροφοριών μπορεί να περιορισθεί στις περιοχές υψηλού και μέτριου κινδύνου των εδαφών των κρατών μελών.  4. Από την ημερομηνία έναρξης ισχύος του παρόντος κανονισμού, τα κράτη μέλη θέτουν κατ' έτος στη διάθεση της Επιτροπής τα στοιχεία της κοινής βάσης.  5. Κατόπιν αιτιολογημένης αιτήσεως των κρατών μελών, είναι δυνατόν να οριστούν προθεσμίες για τη διάθεση των πληροφοριών της κοινής βάσης.  6. Οι λεπτομερείς τεχνικοί κανόνες που αφορούν την εκτέλεση των διατάξεων του παρόντος άρθρου παρατίθενται στο παράρτημα Ι.   Άρθρο 2  1. Οι αιτήσεις χρηματοδοτικής συνδρομής για την υλοποίηση της συλλογής του συνόλου πληροφοριών που προβλέπεται στο άρθρο 1 παράγραφος 1, τη βελτίωση της συλλογής αυτής ή την επέκτασή της σε περιοχές που δεν καλύπτονται ακόμη πρέπει να  περιλαμβάνουν τα στοιχεία και τα δικαιολογητικά που απαριθμούνται στο παράρτημα ΙΙ.  2. Οι αιτήσεις που δεν πληρούν τους όρους της παραγράφου 1 δεν λαμβάνονται υπόψη.   Άρθρο 3  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Απριλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 217 της 31. 7. 1992, σ. 3.      ΠΑΡΑΡΤΗΜΑ Ι   ΤΕΧΝΙΚΟΙ ΛΕΠΤΟΜΕΡΕΙΣ ΚΑΝΟΝΕΣ ΠΟΥ ΑΦΟΡΟΥΝ ΤΗΝ ΕΚΤΕΛΕΣΗ ΤΩΝ ΔΙΑΤΑΞΕΩΝ ΤΟΥ ΑΡΘΡΟΥ 1  Η ελάχιστη κοινή βάση πληροφοριών σχετικά με τις πυρκαγιές των δασών, στην οποία έγινε αναφορά στο άρθρο 1 παράγραφος 2 πρέπει να περιλαμβάνει, για κάθε δασική πυρκαγιά  που καταγράφεται επίσημα, τα στοιχεία που αναφέρονται στο σημείο 1, στα οποία προστίθενται, από της 1ης Ιανουαρίου 1994, τα στοιχεία που αναφέρονται στο σημείο 2.  Οι ορισμοί του δάσους, της δασικής πυρκαγιάς, της δασώδους έκτασης και της μη δασώδους έκτασης, στους οποίους γίνεται αναφορά κατωτέρω, είναι οι εθνικοί ορισμοί.  1. Στοιχεία συλλεγόμενα από της ημερομηνίας έναρξης ισχύος του παρόντος κανονισμού α) Ημερομηνία πρώτης ειδοποίησης Πρόκειται για αναφορά της τοπικής ημερομηνίας (ημέρα, μήνας, έτος), κατά την οποία οι επίσημες υπηρεσίες προστασίας των δασών από τις πυρκαγιές ενημερώθηκαν για την εκδήλωση της φωτιάς.  Παράδειγμα: 21 Ιουνίου 1990  21. 6. 1990.  β) Ώρα πρώτης ειδοποίησης Πρόκειται για αναφορά της τοπικής ώρας (ώρα, λεπτά), κατά την οποία οι επίσημες υπηρεσίες προστασίας των δασών από τις πυρκαγιές ενημερώθηκαν για την εκδήλωση της φωτιάς.  Παράδειγμα: 13η ώρα και 10 λεπτά  13.10.  γ) Ημερομηνία πρώτης επέμβασης Πρόκειται για αναφορά της τοπικής ημερομηνίας (ημέρα, μήνας, έτος), κατά την οποία οι πρώτες μονάδες επέμβασης έφθασαν στον τόπο της δασικής πυρκαγιάς.  Παράδειγμα: 21 Ιουνίου 1990  21. 6. 1990.  δ) Ώρα πρώτης επέμβασης Πρόκειται για αναφορά της τοπικής ώρας (ώρα, λεπτά), κατά την οποία οι πρώτες μονάδες επέμβασης έφθασαν στον τόπο της δασικής πυρκαγιάς.  Παράδειγμα: 13η ώρα και 30 λεπτά  13.30.  ε) Ημερομηνία κατάσβεσης της φωτιάς Πρόκειται για αναφορά της τοπικής ημερομηνίας (ημέρα, μήνας, έτος), κατά την οποία η φωτιά κατεσβέσθη πλήρως, δηλαδή όταν οι τελευταίες μονάδες επέμβασης απεχώρησαν από τον τόπο της δασικής πυρκαγιάς.  Παράδειγμα: 21 Ιουνίου 1990  21. 6. 1990.  στ) Ώρα κατάσβεσης της φωτιάς Πρόκειται για αναφορά της τοπικής ώρας (ώρα, λεπτά), κατά την οποία η φωτιά κατεσβέσθη πλήρως, δηλαδή όταν οι τελευταίες μονάδες επέμβασης απεχώρησαν από τον τόπο της δασικής πυρκαγιάς.  Παράδειγμα: 17η ώρα και 50 λεπτά  17.50.  ζ) Τοποθεσία της εκδήλωσης της φωτιάς Πρόκειται για αναφορά της κοινότητας και των διαδοχικών εδαφικών μονάδων, στις οποίες υπάγεται, (επαρχία ή νομός, περιφέρεια, κράτος), από την οποία γνωστοποιήθηκε η εκδήλωση της φωτιάς.  Παράδειγμα: κοινότητα  Grasse νομός ή επαρχία  Alpes maritimes περιφέρεια  Προβηγκία, Άλπεις, Κυανή Ακτή κράτος  Γαλλία.  η) Συνολική καμμένη επιφάνεια Πρόκειται για αναφορά της συνολικής επιφάνειας που εκάλυψε η φωτιά και της μονάδας επιφανείας που χρησιμοποιείται. Η μονάδα επιφανείας καθώς και η ακρίβεια της μέτρησης είναι αυτές που χρησιμοποιούνται συνήθως στο κράτος μέλος.  Παράδειγμα: 121,28 εκτάρια  121,28 ha.  θ) Διαχωρισμός της καμμένης επιφανείας σε έκταση δασώδη και μη δασώδη Πρόκειται για αναφορά των δασωδών και μη δασωδών εκτάσεων που εκάλυψε η φωτιά και της μονάδας επιφανείας που χρησιμοποιείται ή για αναφορά των αντίστοιχων ποσοστών επί τοις εκατό της συνολικής επιφανείας που εκάλυψε η φωτιά που αποστελούνται από  δασώδεις και μη δασώδεις εκτάσεις. Η μονάδα επιφανείας καθώς και η ακρίβεια της μέτρησης είναι αυτές που χρησιμοποιούνται συνήθως στο κράτος μέλος.  Παραδείγματα: δασώδης έκταση  91,28 ha μη δασώδης έκταση  30,00 ha,  ή δασώδης έκταση  75,26 % μη δασώδης έκταση  24,74 %.  ι) Πιθανή αιτία της δασικής πυρκαγιάς Πρόκειται για αναφορά της πιθανής προέλευσης της πυρκαγιάς σύμφωνα με κατάταξη σε τέσσερις κατηγορίες:  1. Φωτιά από άγνωστη αιτία.  2. Φωτιά από φυσική αιτία, π.χ. από κεραυνό.  3. Φωτιά από τυχαία αιτία ή οφειλόμενη σε αμέλεια, δηλαδή της οποίας η προέλευση συνδέεται με την άμεση ή έμμεση δραστηριότητα του ανθρώπου, αλλά χωρίς αυτός να έχει την πρόθεση καταστροφής δασικής έκτασης. (Παραδείγματα: ηλεκτρικές γραμμές,  σιδηροτροχιές, έργα, υπαίθριες ψησταριές, καύση που ξέφυγε από τον έλεγχο αυτού που την προκάλεσε, κ.λπ.).  4. Φωτιά από πρόθεση, δηλαδή της οποίας η προέλευση συνδέεται με τη βούληση καταστροφής μιας δασικής έκτασης με διάφορα κίνητρα.  Παράδειγμα: πιθανή αιτία  4.  2. Συμπληρωματικά στοιχεία συλλεγόμενα από της 1ης Ιανουαρίου 1995 το αργότερο ια) Κωδικός της Κοινότητας Πρόκειται για αναφορά του ευρωπαϊκού κωδικού της κοινότητας εκδήλωσης της πυρκαγιάς. Ο κωδικός αυτός απαρτίζεται από 9 ψηφία, τα οποία δηλώνουν τον κωδικό του κράτους μέλους, της περιφέρειας, της επαρχίας και τον προσδιορισμό της κοινότητας. Ο κωδικός  αυτός επιτρέπει, επομένως, να δοθούν διά μιας οι πληροφορίες οι σχετικές με τη διοικητική τοποθεσία της πυρκαγιάς. Ο πίνακας των ευρωπαϊκών κωδικών των κοινοτήτων θα μπορεί να δοθεί από την Επιτροπή σε κάθε κράτος μέλος με τα μέσα της πληροφορικής.  Παράδειγμα: 01 κράτος 05 περιφέρεια 02 επαρχία 789 κοινότητα    ΠΑΡΑΡΤΗΜΑ ΙΙ   ΣΤΟΙΧΕΙΑ ΚΑΙ ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΑΡΕΧΟΝΤΑΙ ΜΕ ΤΙΣ ΑΙΤΗΣΕΙΣ ΓΙΑ ΚΟΙΝΟΤΙΚΗ ΣΥΝΔΡΟΜΗ ΔΥΝΑΜΕΙ ΤΟΥ ΑΡΘΡΟΥ 2 ΠΑΡΑΓΡΑΦΟΣ 1  Οι αιτήσεις συνδρομής πρέπει να περιέχουν τα ακόλουθα λεπτομερή στοιχεία:  1. Αιτών 2. Γενική περιγραφή του αιτήματος 2.1. Τίτλος του αιτήματος.  2.2. Περιγραφή του ιστορικού και των στόχων της αίτησης.  2.3. Λεπτομερής περιγραφή του αιτήματος (να επισυνάπτονται όλα τα δικαιολογητικά, έγγραφα, χάρτες κ.λπ., τα οποία μπορούν να βοηθήσουν στην καλύτερη κατανόηση του αιτήματος).  2.4. Γεωγραφική κάλυψη της αίτησης και βαθμός κινδύνου των περιφερειών που καλύπτονται από το σχέδιο.  2.5. Προβλεπόμενες ημερομηνίες έναρξης και τέλους του σχεδίου που αφορά η αίτηση.  2.6. Συμβολή της αίτησης στους στόχους του άρθρου 5 παράγραφος 2 του κανονισμού (ΕΟΚ) αριθ. 2158/92.  3. Επιδιωκόμενη χρηματοδότηση της αίτησης 3.1. Συνολικό κόστος του αιτήματος (σε εθνικό νόμισμα).  3.2. Δαπάνες για τις οποίες ζητείται ενίσχυση (σε εθνικό νόμισμα).  3.3. Ζητούμενη συνδρομή (σε εθνικό νόμισμα).  3.4. Οργανισμός στον οποίον θα πραγματοποιηθούν οι πληρωμές και τραπεζικός λογαριασμός.